title: 2013/616/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на бюджета на Съвместното предприятие „Чисто небе“ за финансовата 2011 година#Резолюция на Европейския парламент от 17 април 2013 година съдържаща забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие „Чисто небе“ за финансовата 2011 година

text:
               16.11.2013

               BG

               Официален вестник на Европейския съюз

               L 308/340

         РЕШЕНИЕ НА ЕВРОПЕЙСКИЯ ПАРЛАМЕНТ
   от 17 април 2013 година
   относно освобождаването от отговорност във връзка с изпълнението на бюджета на Съвместното предприятие „Чисто небе“ за финансовата 2011 година
   (2013/616/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие „Чисто небе“ за финансовата 2011 година,

               —

               като взе предвид доклада на Сметната палата относно годишните отчети на Съвместното предприятие „Чисто небе“ за финансовата 2011 година, придружен от отговорите на Съвместното предприятие (1),

               —

               като взе предвид препоръката на Съвета от 12 февруари 2013 г. (05755/2013 – C7-0040/2013),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 71/2008 на Съвета от 20 декември 2007 г. за създаване на съвместно предприятие „Чисто небе“ (4), и по-специално член 11, параграф 4 от него,

               —

               като взе предвид финансовите правила на Съвместното предприятие „Чисто небе“, приети с решение на управителния съвет от 7 ноември 2008 г.,

               —

               като взе предвид Становище № 2/2011 относно финансовите правила на Съвместното предприятие „Чисто небе“, публикувано от Сметната палата на 8 февруари 2011 г.,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0086/2013),

               1.

               Освобождава от отговорност изпълнителния директор на Съвместното предприятие „Чисто небе“ във връзка с изпълнението на бюджета на Съвместното предприятие за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие „Чисто небе“, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 6, 10.1.2013 г., стр. 9.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 1.

      (5)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 17 април 2013 година
      съдържаща забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие „Чисто небе“ за финансовата 2011 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Съвместното предприятие „Чисто небе“ за финансовата 2011 година,

                  —

                  като взе предвид доклада на Сметната палата относно годишните отчети на Съвместното предприятие „Чисто небе“ за финансовата 2011 година, придружен от отговорите на Съвместното предприятие (1),

                  —

                  като взе предвид препоръката на Съвета от 12 февруари 2013 г. (05755/2013 – C7-0040/2013),

                  —

                  като взе предвид член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

                  —

                  като взе предвид Регламент (ЕО) № 71/2008 на Съвета от 20 декември 2007 г. за създаване на съвместно предприятие „Чисто небе“ (4), и по-специално член 11, параграф 4 от него,

                  —

                  като взе предвид финансовите правила на Съвместното предприятие „Чисто небе“, приети с решение на управителния съвет от 7 ноември 2008 г.,

                  —

                  като взе предвид Становище № 2/2011 относно финансовите правила на Съвместното предприятие „Чисто небе“, публикувано от Сметната палата на 8 февруари 2011 г.,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5), и по-специално член 94 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на Комисията по бюджетен контрол (A7-0086/2013),

                  A.

                  като има предвид, че Съвместното предприятие „Чисто небе“ („Съвместното предприятие“) е създадено през декември 2007 г. за период от 10 години с цел ускоряване на развитието, одобряването и демонстрирането на екологично чисти технологии за въздушен транспорт в Съюза за възможно най-ранното им внедряване;

                  Б.

                  като има предвид, че Съвместното предприятие започна своята самостоятелна дейност през ноември 2009 г.;

                  В.

                  като има предвид декларацията на Сметната палата, че е получила достатъчна увереност, че годишните отчети на Съвместното предприятие за финансовата 2011 година са надеждни;

                  Г.

                  като има предвид, че Сметната палата изрази становище с резерви относно законосъобразността и редовността на операциите, свързани с годишните отчети на Съвместното предприятие;

                  Д.

                  като има предвид, че максималната вноска на Съюза в Съвместното предприятие за периода от 10 години е в размер на 800 000 000 EUR, платима от бюджета на Седмата рамкова програма за научноизследователска дейност,

         Бюджетно и финансово управление

                  1.

                  Отбелязва, че окончателният коригиращ бюджет на Съвместното предприятие за финансовата 2011 година включва бюджетни кредити за поети задължения в размер на 175 000 000 EUR и бюджетни кредити за плащания в размер на 159 800 000 EUR; освен това признава, че степента на усвояване на бюджетните кредити за поети задължения и за плащания е съответно 94 % и 64 %; призовава за подробен доклад за напредъка във връзка с тези недостатъци, който съдържа конкретни предложения за постепенно подобряване на степента на усвояване.

                  2.

                  Изразява загриженост, че ниската степен на усвояване на бюджетните кредити за плащания показва забавяния в изпълнението на дейностите на Съвместното предприятие, включително значителни закъснения от публикуването на поканите за представяне на предложения до подписването на споразуменията за отпускане на безвъзмездна финансова помощ; настоятелно призовава Съвместното предприятие да предприеме необходимите мерки, за да се избегнат подобни забавяния и да се намали средното време от публикуването на поканите за представяне на предложения до подписването на споразуменията за отпускане на безвъзмездна финансова помощ на Съвместното предприятие от 291 дни за първата покана през 2011 г.

                  3.

                  Подчертава факта, че ниската степен на изпълнение на бюджета се отразява в прекомерно голямото парично салдо, което в края на годината възлиза на 51 000 000 EUR и представлява 32 % от наличните бюджетни кредити за плащания за 2011 г.

                  4.

                  Изразява съжаление поради факта, че в нарушение на своите финансови правила Съвместното предприятие е пренесло 68 000 000 EUR бюджетни кредити за плащания за 2012 г. без решение на управителния съвет.

                  5.

                  Отчита съществените закъснения, които са възникнали през 2011 г. при получаването на заявленията за възстановяване на разходите по споразуменията за отпускане на безвъзмездни средства с държавите членки, и факта, че поради това не е могла да приключи заверката на голям брой заявления за окончателните отчети; отбелязва, че съответните апортни вноски в размер на 52 000 000 EUR не са могли да бъдат одобрени навреме от управителния съвет и вследствие на това не са били вписани при нетните активи и се е наложило да бъдат отчетени като пасиви; отбелязва, че поради това Съвместното предприятие е отчело отрицателни нетни активи в размер на 18 500 000 EUR, тъй като окончателните отчети отразяват тази преходна ситуация, която не представлява никакъв риск за платежоспособността на Съвместното предприятие.

                  6.

                  Изразява загриженост, че годишните отчети на Съвместното предприятие са получили от Сметната палата становище с резерви относно законосъобразността и редовността на операциите, свързани с тези отчети, тъй като процентът грешки, установен в рамките на последващите одити, възлиза на 6,16 %; отбелязва, че Съвместното предприятие е извършило последващи одити, които обхващат 44 300 000 EUR (18,8 % от всички заявления за възстановяване на разходите, получени от Съвместното предприятие през започналия през 2008 г. тригодишен период); изразява съжаление, че процентът грешки, установен в рамките на тези последващи одити, възлиза на 6,16 % и 4,09 %, когато се вземат предвид въведените корективни мерки, като например механизъм за възстановяване; отново заявява, че Съвместното предприятие следва да повиши незабавно качеството на своите предварителни проверки, свързани с управлението на безвъзмездните средства; изисква органът по освобождаване от отговорност да бъде информиран относно резултатите от процесите на последващ одит, проведени впоследствие от Съвместното предприятие, и да бъде изготвен подробен доклад за напредъка, който съдържа конкретни предложения за постепенно намаляване на процента грешки.

         Системи за вътрешен контрол

                  7.

                  Отбелязва, че според Сметната палата през 2011 г. Съвместното предприятие все още не е въвело изцяло своите системи за вътрешен контрол и финансова информация, в това число и новия инструмент за управление на данните, свързани със заявленията за възстановяване на разходите, подадени от членовете и бенефициентите, и че е необходима допълнителна работа по отношение на процедурите за предварителен контрол, прилагани при заверката на заявленията за възстановяване на разходите; настоятелно призовава Съвместното предприятие да приложи необходимите мерки, за да завърши своите системи за вътрешен контрол и финансова информация и инструментите, които са считани за необходими.

                  8.

                  Отбелязва със съжаление, че в процедурите за предварителен контрол, прилагани за подадените заявления за възстановяване на разходите, са забелязани следните слабости:

                              —

                              контролните списъци, използвани за предварителен контрол на заявленията за възстановяване на разходите, невинаги са изчерпателни,

                              —

                              в един случай одиторската заверка, придружаваща заявлението за възстановяване на разходите на асоцииран член, включва изключения, засягащи разходите за персонал и възлагането на подизпълнител, но въпреки това не е направена корекция на заявлението за възстановяване на разходите поради тези изключения,

                              —

                              в противоречие с наръчника за финансовите процедури липсват доказателства, че оперативните служители също заверяват финансовите аспекти на изпълнението на договорите, и

                              —

                              при най-малко три операции функциите на служителя, извършващ финансови проверки, и на разпоредителя с бюджетни кредити са възложени на ръководителя на администрацията, което противоречи на разпоредбите на наръчника за финансовите процедури и на принципа на разделение на функциите.

                  9.

                  Признава, че счетоводителят на Съвместното предприятие е приключил процеса на заверка на съответните работни процеси през март 2012 г., така както се изисква от финансовите правила на Съвместното предприятие; отбелязва, че в доклада за заверка на счетоводителя са отправени редица препоръки, по-специално във връзка с нуждата да се подобри системата за заверяване на заявленията за възстановяване на разходите и прилагането на инструмент за правилно информиране на ръководството относно бюджетни и счетоводни въпроси.

                  10.

                  Отбелязва, че през 2011 г. Службата за вътрешен одит на Комисията е извършила оценка на риска и че въз основа на резултатите от тази оценка на риска на управителния съвет е бил представен за одобрение стратегически одитен план за периода 2012—2014 г.; припомня, че Съвместното предприятие започна своята самостоятелна дейност през ноември 2009 г.

                  11.

                  Отбелязва, че процедурата за издаване на нареждания за събиране на вземания, свързана с текущите разходи на Съвместното предприятие, не е правилно приложена, тъй като искането, отправено към членовете за плащане на техните вноски за 2011 г., не е придружено от прогнозата за паричните потоци, както се изисква съгласно споразумението за финансиране.

         Други въпроси, свързани с управлението

                  12.

                  Отбелязва констатацията на Сметната палата, че до края на 2011 г. Съвместното предприятие все още не е изготвило вътрешните процедури за наблюдение на прилагането на разпоредбите относно защитата, използването и разпространяването на резултатите от научните изследвания.

                  13.

                  Отново заявява, че в своето становище от 2011 г. относно финансовите правила на Съвместното предприятие Сметната палата посочва, че редица области трябва да претърпят промени, но тази процедура все още не е приключила; приветства намерението на Съвместното предприятие да измени своите финансови правила заедно с актуализацията на рамковия финансов регламент.

                  14.

                  Отбелязва, че през 2011 г. Съвместното предприятие е изготвило план за непрекъснатост на работата и е постигнало напредък по отношение на установяването на официални политики в областта на ИТ сигурността и са били определени основните елементи от план за възстановяване при бедствия, но въпреки това е необходима допълнителна работа за приключването и одобряването му.

                  15.

                  Приветства факта, че през февруари 2012 г. е подписано приемното споразумение между Съвместното предприятие и Белгия относно помещенията за служебно ползване, привилегиите и имунитетите, както и другите видове подпомагане.

         Други въпроси

                  16.

                  Отново призовава Сметната палата да представи на Парламента в разумен срок специален доклад относно общите проблеми, които възникват поради естеството на съвместните предприятия и които следва да бъдат разгледани от съвместните предприятия заедно с техните партньори, за да се гарантира тяхната добавена стойност и ефективното осъществяване на програмите за научни изследвания, технологично развитие и демонстрационни дейности на Съюза; отбелязва също така, че същият доклад следва да включи оценка на ефективността на създаването и структурата на съвместните предприятия.

         (1)  ОВ C 6, 10.1.2013 г., стр. 9.

         (2)  ОВ L 248, 16.9.2002 г., стр. 1.

         (3)  ОВ L 298, 26.10.2012 г., стр. 1.

         (4)  ОВ L 30, 4.2.2008 г., стр. 1.

         (5)  ОВ L 357, 31.12.2002 г., стр. 72.


title: 2011/614/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2009 година#Резолюция на Европейския парламент от 10 май 2011 година съдържащa забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2009 година

text:
               27.9.2011

               BG

               Официален вестник на Европейския съюз

               L 250/250

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2009 година
   (2011/614/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие за изпълнението на Съвместната технологична инициатива за иновативни лекарства за финансовата 2009 година,

               —

               като взе предвид доклада на Сметната палата относно годишните отчети на Съвместното предприятие на инициативата за иновативни лекарства за финансовата година, приключила на 31 декември 2009 г., придружен от отговорите на Съвместното предприятие (1),

               —

               като взе предвид препоръката на Съвета от 15 февруари 2011 г. (05894/2011 — C7-0051/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 73/2008 на Съвета от 20 декември 2007 г. за създаване на Съвместно предприятие за изпълнение на Съвместната технологична инициатива за иновативни лекарства (3), и по-специално член 11, параграф 4 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол (A7-0129/2011),

               1.

               Освобождава от отговорност изпълнителния директор на Съвместното предприятие за изпълнението на Съвместната технологична инициатива за иновативни лекарства във връзка с изпълнението на бюджета на Съвместното предприятие за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на изпълнителния директор на Съвместното предприятие за изпълнението на Съвместната технологична инициатива за иновативни лекарства, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 342, 16.12.2010 г., стр. 15.

      (2)  ОВ L 248, 16.9.2002 г., стр. 1.

      (3)  ОВ L 30, 4.2.2008 г., стр. 38.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2011 година
      съдържащa забележките, които са неразделна част от решението относно освобождаването от отговорност във връзка с изпълнението на бюджета на Съвместното предприятие за изпълнението на Съвместната технологична инициатива за иновативни лекарства за финансовата 2009 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Съвместното предприятие за изпълнението на Съвместната технологична инициатива за иновативни лекарства за финансовата 2009 година,

                  —

                  като взе предвид доклада на Сметната палата относно годишните отчети на Съвместното предприятие на инициативата за иновативни лекарства за финансовата година, приключила на 31 декември 2009 г., придружен от отговорите на Съвместното предприятие (1),

                  —

                  като взе предвид препоръката на Съвета от 15 февруари 2011 г. (05894/2011 — C7-0051/2011),

                  —

                  като взе предвид член 276 от Договора за ЕО и член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕО) № 73/2008 на Съвета от 20 декември 2007 г. за създаване на Съвместно предприятие за изпълнение на Съвместната технологична инициатива за иновативни лекарства (3), и по-специално член 11, параграф 4 от него,

                  —

                  като взе предвид финансовите правила на Съвместното предприятие за изпълнение на Съвместната технологична инициатива за иновативни лекарства, приети от неговия управителен съвет на 2 февруари 2009 г.,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 от своя правилник и приложение VI към него,

                  —

                  като взе предвид доклада на комисията по бюджетен контрол (A7-0129/2011),

                  A.

                  като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и точни и че свързаните с тях операции са законосъобразни и редовни,

                  Б.

                  като има предвид, че Съвместното предприятие на инициативата за иновативни лекарства беше създадено през февруари 2007 г., за да подобри значително ефикасността и ефективността на процеса на разработване на лекарства, като дългосрочната цел е фармацевтичният сектор да може да произвежда по-ефективни и безопасни иновативни лекарства,

                  В.

                  като има предвид, че Съвместното предприятие е в началната си фаза на съществуване и че до края на 2009 г. все още не беше въвело изцяло своите системи за вътрешен контрол и финансова отчетност,

         Изпълнение на бюджета

                  1.

                  Отбелязва, че окончателният бюджет на Съвместното предприятие за 2009 г. включваше 82 000 000 EUR бюджетни кредити за поети задължения и 82 000 000 EUR бюджетни кредити за плащания; освен това признава, че степента на усвояване на бюджетните кредити за поети задължения и на бюджетните кредити за плащания беше съответно 97 % и 1 %.

                  2.

                  Признава, че Съвместното предприятие все още е в началната си фаза на съществуване; все пак изразява загриженост за това, че степента на усвояване на бюджетните кредити за плащания е само 1 %.

         Вноска на членовете

                  3.

                  Призовава Съвместното предприятие да хармонизира представянето на вноските на членовете в отчетите в съответствие с указанията на Комисията.

                  4.

                  Освен това призовава Съвместното предприятие да доразработи разпоредбите за членството и съфинансирането, и по-специално относно:

                              —

                              разпоредбите за приемане на нови членове,

                              —

                              апортните вноски на членовете,

                              —

                              реда и условията, при които Съвместното предприятие може да извършва одит на вноските на членовете,

                              —

                              условията, при които управителният съвет може да одобрява съфинансиране.

         Системи за вътрешен контрол

                  5.

                  Настоятелно призовава Съвместното предприятие да завърши своята система за вътрешен контрол и финансова информация.

                  6.

                  Освен това призовава Съвместното предприятие да включи в своите финансови правила конкретно позоваване на правомощията на Службата за вътрешен одит на Комисията като негов вътрешен одитор, въз основа на разпоредбите на рамковия Финансов регламент за органите на Общността.

                  7.

                  Счита по-специално, че ролята на Службата за вътрешен одит на Комисията като вътрешен одитор следва да бъде да консултира Съвместното предприятие за това как да се справя с рисковете, като представя независими становища относно качеството на системите за управление и контрол и като отправя препоръки за подобряване на условията за изпълнение на дейностите и насърчаване на доброто финансово управление; счита също така, че е от съществено значение Съвместното предприятие да представя пред органа по освобождаване от отговорност доклад, изготвен от неговия изпълнителен директор, обобщаващ броя и вида на вътрешните одити, извършени от вътрешния одитор, направените препоръки и действията, предприети във връзка с тези препоръки.

                  8.

                  Счита, че с оглед на размера на неговия бюджет и сложността на задачите му Съвместното предприятие следва да създаде одитен комитет, който да се отчита директно пред управителния съвет.

         Липса на приемно споразумение

                  9.

                  Настоятелно призовава Съвместното предприятие бързо да сключи приемно споразумение с Белгия относно помещенията за служебно ползване, привилегиите и имунитетите, както и другите видове подпомагане, което се предоставя от Белгия на Съвместното предприятие съгласно Регламент (ЕО) № 73/2008 за създаване на Съвместното предприятие.

         (1)  ОВ C 342, 16.12.2010 г., стр. 15.

         (2)  ОВ L 248, 16.9.2002 г., стр. 1.

         (3)  ОВ L 30, 4.2.2008 г., стр. 38.

         (4)  ОВ L 357, 31.12.2002 г., стр. 72.


title: 2012/799/ЕС: Решение на Европейския парламент от 23 октомври 2012 година относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел II – Съвет#Резолюция на Европейския парламент от 23 октомври 2012 година съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел II – Съвет

text:
               20.12.2012

               BG

               Официален вестник на Европейския съюз

               L 350/69

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 октомври 2012 година
   относно освобождаването от отговорност във връзка с изпълнението на общия бюджет на Европейския съюз за финансовата 2010 година, раздел II – Съвет
   (2012/799/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2010 година (1),

               —

               като взе предвид годишните отчети на Европейския съюз за финансовата 2010 година (COM(2011) 473 — C7-0258/2011) (2),

               —

               като взе предвид годишния доклад на Съвета пред органа по освобождаване от отговорност относно вътрешните одити, осъществени през 2010 г.,

               —

               като взе предвид годишния доклад на Сметната палата относно изпълнението на бюджета за финансовата 2010 година, придружен от отговорите на институциите (3),

               —

               като взе предвид декларацията за достоверност (4) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на Европейския съюз,

               —

               като взе предвид своето решение от 10 май 2012 г. (5) за отлагане на решението за освобождаване от отговорност за финансовата 2010 година, както и резолюцията, придружаваща това решение,

               —

               като взе предвид член 314, параграф 10 и членове 317, 318 и 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6), и по-специално членове 50, 86, 145, 146 и 147 от него,

               —

               като взе предвид Решение № 31/2008 на генералния секретар на Съвета/върховен представител за общата външна политика и политика на сигурност относно възстановяването на пътни разходи на упълномощени представители на членове на Съвета (7),

               —

               като взе предвид Междуинституционалното споразумение между Европейския парламент, Съвета и Комисията от 17 май 2006 г. за бюджетната дисциплина и доброто финансово управление (8),

               —

               като взе предвид член 77 и приложение VI към своя правилник,

               —

               като взе предвид втория доклад на комисията по бюджетен контрол (A7–0301/2012),

               1.

               Отказва да освободи от отговорност генералния секретар на Съвета във връзка с изпълнението на бюджета на Съвета за финансовата 2010 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 64, 12.3.2010 г.

      (2)  ОВ C 332, 14.11.2011 г., стр. 1.

      (3)  ОВ C 326, 10.11.2011 г., стр. 1.

      (4)  ОВ C 332, 14.11.2011 г., стр. 134.

      (5)  ОВ L 286, 17.10.2012 г., стр. 22.

      (6)  ОВ L 248, 16.9.2002 г., стр. 1.

      (7)  Решение, свързано с Процедурния правилник на Съвета, от 22 юли 2002 г. (ОВ L 230, 28.8.2002 г., стр. 7).

      (8)  ОВ C 139, 14.6.2006 г., стр. 1.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 23 октомври 2012 година
      съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел II – Съвет
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2010 година (1),

                  —

                  като взе предвид годишните отчети на Европейския съюз за финансовата 2010 година (COM(2011)473 - C7-0258/2011) (2),

                  —

                  като взе предвид годишния доклад на Съвета пред органа по освобождаване от отговорност относно вътрешните одити, осъществени през 2010 г.,

                  —

                  като взе предвид годишния доклад на Сметната палата относно изпълнението на бюджета за финансовата 2010 година, придружен от отговорите на институциите (3),

                  —

                  като взе предвид декларацията за достоверност (4) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2010 година съгласно член 287 от Договора за функционирането на Европейския съюз,

                  —

                  като взе предвид своето решение от 10 май 2012 г. (5) за отлагане на решението за освобождаване от отговорност за финансовата 2010 година, както и резолюцията, придружаваща това решение,

                  —

                  като взе предвид член 314, параграф 10 и членове 317, 318 и 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6), и по-специално членове 50, 86, 145, 146 и 147 от него,

                  —

                  като взе предвид Решение № 31/2008 на генералния секретар на Съвета/върховен представител за общата външна политика и политика на сигурност относно възстановяването на пътни разходи на упълномощени представители на членове на Съвета (7),

                  —

                  като взе предвид Междуинституционалното споразумение между Европейския парламент, Съвета и Комисията от 17 май 2006 г. за бюджетната дисциплина и доброто финансово управление (8),

                  —

                  като взе предвид член 77 и приложение VI към своя правилник,

                  —

                  като взе предвид втория доклад на комисията по бюджетен контрол (A7–0301/2012),

                  А.

                  като има предвид, че „гражданите имат правото да знаят по какъв начин се изразходват платените от тях данъци и как се прилага поверената на политическите органи власт“ (9);

                  Б.

                  като има предвид, че в качеството си на институция на Съюза Съветът следва да подлежи на контрол от страна на гражданите на Съюза по отношение на изразходването на средствата на Съюза;

                  В.

                  като има предвид, че Парламентът е единственият пряко избран орган сред институциите на Съюза и че е натоварен със задачата да освобождава от отговорност във връзка с изпълнението на общия бюджет на Съюза;

                  1.

                  Подчертава ролята, която Договорът за функционирането на Европейския съюз дава на Парламента по отношение на освобождаването от отговорност във връзка с изпълнението на бюджета.

                  2.

                  Припомня, че съгласно член 335 от Договора за функционирането на Европейския съюз „Съюзът се представлява от всяка от институциите по силата на административната им автономност, по отношение на въпросите, свързани с тяхното функциониране“, което, като се има предвид член 50 от Финансовия регламент, означава, че всяка от институциите отговаря за изпълнението на своя бюджет.

                  3.

                  Припомня, че съгласно член 77 от вътрешния правилник на Парламента „разпоредбите относно процедурата за освобождаване от отговорност на Комисията във връзка с изпълнението на бюджета се прилагат и по отношение на процедурата за освобождаване от отговорност на: […]

                              —

                              лицата, отговарящи за изпълнението на бюджетите на други институции и органи на Европейския съюз като Съвета (по отношение на дейността му в качеството на орган с изпълнителни правомощия), Съда на Европейския съюз, Сметната палата, Европейския икономически и социален комитет и Комитета на регионите“.

         Становище на Сметната палата относно Съвета в декларацията за достоверност за 2010 г.

                  4.

                  Подчертава, че в годишния си доклад за 2010 г. Сметната палата критикува финансирането на строителния проект „Residence Palace“ заради изплатени авансови плащания (точка 7.19); отбелязва, че Сметната палата констатира, че за периода 2008—2010 г. общата сума на авансовите плащания на Съвета възлиза на 235 000 000 EUR; констатира, че платените суми идват от неизползвани в достатъчна степен бюджетни редове; подчертава, че изразът „неизползвани в достатъчна степен“ е политически коректният израз за „завишен бюджет“; подчертава, че през 2010 г. Съветът увеличи сумата по бюджетен ред „Придобиване на недвижимо имущество“ с 40 000 000 EUR.

                  5.

                  Отбелязва обясненията на Съвета, че бюджетните кредити са предоставени посредством трансфери, разрешени от бюджетния орган в съответствие с процедурите, предвидени в членове 22 и 24 от Финансовия регламент.

                  6.

                  Споделя становището на Сметната палата, че тази процедура нарушава принципа на точност на бюджета въпреки икономиите вследствие на неплащането на наем.

                  7.

                  Отбелязва отговора на Съвета, че сумите по бюджетните редове за устен превод и за пътни разходи на делегациите следва да отговарят в по-голяма степен на реалното им използване и призовава за по-добро бюджетно планиране, за да се избегнат в бъдеще настоящите практики.

                  8.

                  Припомня на Сметната палата искането на Парламента за задълбочена оценка на действащите системи за надзор и контрол на Съвета, подобно на оценките, извършени за Съда, Европейския омбудсман и Европейския надзорен орган по защита на данните при изготвянето на годишния доклад на Сметната палата за финансовата 2010 година.

                  9.

                  Отново заявява, че ефективният надзор на процеса на изпълнение на бюджета е въпрос на голяма отговорност и неговото изпълнение зависи изцяло от безпрепятствено междуинституционално сътрудничество между Съвета и Парламента.

         Нерешени въпроси

                  10.

                  Изразява съжаление поради постоянно срещаните затруднения със Съвета в рамките на процедурите по освобождаване от отговорност за финансовата 2007, 2008 и 2009 година, по отношение на провеждането на открит и официален диалог с комисията по бюджетен контрол и предоставянето на отговори на въпросите на комисията; припомня, че Парламентът отказа освобождаването от отговорност на генералния секретар на Съвета във връзка с изпълнението на бюджета на Съвета за финансовата 2009 година на основанията, посочени в неговите резолюции от 10 май 2011 г. (10) и 25 октомври 2011 г. (11).

                  11.

                  Потвърждава, че е получил набор от документи за процедурата по освобождаване от отговорност за 2010 г. (окончателните финансови отчети за 2010 г., включително отчетите, доклада за финансовата дейност и обобщението на вътрешните одити за 2010 г.); все още очаква да получи всички необходими документи за освобождаването от отговорност във връзка с изпълнението на бюджета (включително тези за пълния вътрешен одит, извършен през 2010 г.).

                  12.

                  Припомня, че на 31 януари 2012 г. председателят на комисията по бюджетен контрол изпрати писмо (12) до действащото председателство на Съвета, с което изиска Съветът да отговори на въпросите, приложени към писмото в рамките на процедурата по освобождаване от отговорност.

                  13.

                  Припомня, че в своята резолюция, съдържаща забележките, които са неразделна част от гореспоменатото решение от 10 май 2012 г. за освобождаване от отговорност във връзка с изпълнението на общия бюджет на Европейския съюз за финансовата 2010 година, раздел II – Съвет, Парламентът постави 26 допълнителни въпроса във връзка с процедурата по освобождаване от отговорност.

                  14.

                  Изразява съжаление, че Съветът отказва да даде отговор на тези въпроси.

                  15.

                  Изразява също така съжаление, че Съветът не прие поканата на Парламента да присъства на заседанието, по време на което комисията по бюджетен контрол обсъди освобождаването от отговорност на Съвета във връзка с изпълнението на бюджета за финансовата 2010 година.

                  16.

                  Изразява съжаление относно факта, че позицията на Съвета възпрепятства демократичния контрол, както и прозрачността и отчетността по отношение на данъкоплатците на Съюза.

                  17.

                  При все това приветства факта, че действащото председателство на Съвета прие поканата на Парламента да присъства на обсъждането в пленарна зала на 10 май 2012 г. на докладите за освобождаване от отговорност във връзка с изпълнението на бюджета за финансовата 2010 година; споделя становището, че е желателно Парламентът и Съветът да постигнат във възможно най-кратък срок съгласие относно подготовката на освобождаването от отговорност.

                  18.

                  Държи да изрази благодарност на датското председателство за неговия конструктивен подход по време на цялата процедура по освобождаване от отговорност във връзка с изпълнението на бюджета за финансовата 2010 година; при все това изразява съжаление, че датското председателство не успя да съхрани постигнатото от испанското и шведското председателство.

         Освобождаването от отговорност във връзка с изпълнението на бюджета: право на Парламента

                  19.

                  Подчертава правото на Парламента да освобождава от отговорност във връзка с изпълнението на бюджета съгласно членове 316, 317 и 319 от Договора за функционирането на Европейския съюз, които следва да се тълкуват с оглед на техния контекст и цел, която е да се подложи изпълнението на целия бюджет на Съюза на парламентарен контрол и проверка, без изключения, и да се вземе независимо решение за освобождаване от отговорност не само по отношение на раздела от бюджета, изпълняван от Комисията, но и по отношение на разделите от бюджета, изпълнявани от другите институции, посочени в член 1 от Финансовия регламент.

                  20.

                  Отбелязва, че Комисията, в своя отговор от 25 ноември 2011 г. на писмото на председателя на комисията по бюджетен контрол, заявява, че е желателно Парламентът да продължава да освобождава от отговорност, да отлага или отказва освобождаването от отговорност на другите институции, както е било досега, което прави още по-трудно разбираема изключителната позиция на Съвета.

                  21.

                  Счита, че във всички случаи следва да бъде проведена оценка на управлението на Съвета в качеството му на институция на Съюза през разглежданата година, като по този начин се зачитат правомощията на Парламента, и по-специално гарантирането на демократична отчетност спрямо гражданите на Съюза.

                  22.

                  Припомня, че разходите на Съвета трябва да бъдат проверявани по същия начин, както разходите на другите институции и че счита, че основните елементи на подобна проверка следва да бъдат, по-специално, следните:

                              а)

                              провеждане на официална среща между представители на Съвета и на комисията на Парламента, която отговаря за процедурата по освобождаване от отговорност, въз основа на писмен въпросник, за да се предостави отговор на въпроси на членовете на комисията;

                              б)

                              както е посочено в резолюцията на Парламента от 16 юни 2010 г. (13) относно процедурата по освобождаване от отговорност на Съвета за финансовата 2008 година, освобождаването от отговорност следва да се основава на следните писмени документи, представени от всички институции:

                                          —

                                          отчети за предходната финансова година, свързани с изпълнението на техните бюджети,

                                          —

                                          финансов отчет на активите и пасивите,

                                          —

                                          годишен отчет за дейността относно тяхното бюджетно и финансово управление,

                                          —

                                          годишен доклад на техния вътрешен одитор,

                                          —

                                          публикуване на вътрешни бюджетни решения на Съвета.

                  23.

                  Изразява съжаление, че по време на преговорите относно преразгледан Финансов регламент, не беше възможно постигането на споразумение относно начина, по който процедурата по освобождаване от отговорност би могла да бъде подобрена.

                  24.

                  Приветства организирането в рамките на комисията по бюджетен контрол на семинар относно различните роли на Парламента и Съвета в процедурата по освобождаване от отговорност, при който биха могли да бъдат взети предвид, наред с другото, следните елементи:

                              —

                              член 13, параграф 2 от Договора за Европейския съюз призовава институциите да осъществяват лоялно сътрудничество помежду си,

                              —

                              член 319 от Договора за функционирането на Европейския съюз определя ролята на Съвета и на Парламента в процедурата по освобождаване от отговорност:

                                          i)

                                          ролята на Съвета е да отправи към Европейския парламент препоръка относно освобождаването от отговорност на всички институции и органи на Съюза,

                                          ii)

                                          ролята на Европейския парламент е да взема решения за освобождаването от отговорност на всички институции и органи на Съюза,

                              —

                              административната независимост на всички институции на Съюза по отношение на тяхното правилно функциониране,

                              —

                              членовете на Финансовия регламент, свързани с процедурата по освобождаване от отговорност (членове 145—147),

                              —

                              основният демократичен принцип на прозрачност и отчетност,

                              —

                              целта за допълнително подобряване на ефективността, ефикасността и икономичността при изпълнението на бюджета,

                              —

                              за да могат Парламентът и Съветът да изпълняват съответните си роли, Договорът за функционирането на Европейския съюз и Финансовият регламент предвиждат, че на органа по освобождаване от отговорност следва да бъдат предоставени определен брой документи:

                                          i)

                                          годишният доклад на Сметната палата, заедно с отговорите, дадени от проверяваните институции на забележките на Сметната палата, включително декларацията за достоверност, както и всякакви други специални доклади на Сметната палата,

                                          ii)

                                          годишният доклад за дейността, базиран на постигнатите резултати, по-специално във връзка с указанията, дадени от Парламента и Съвета съгласно член 319 от Договора за функционирането на Европейския съюз,

                                          iii)

                                          отчети за предходната финансова година, свързани с изпълнението на бюджета,

                                          iv)

                                          финансов отчет на активите и пасивите,

                                          v)

                                          доклад относно бюджетното и финансовото управление,

                                          vi)

                                          доклад, обобщаващ броя и вида на извършените вътрешни одити, отправените препоръки и действията, предприети по тези препоръки,

                              —

                              Съветът следва да предоставя на Парламента, в качеството му на орган по освобождаване от отговорност, всякаква информация, свързана с процедурата по освобождаване от отговорност, която Парламентът поиска,

                              —

                              Съветът следва да отговаря в писмен вид на въпросите на Парламента, свързани с процедурата по освобождаване от отговорност,

                              —

                              всички институции и органи на Съюза следва да бъдат третирани по един и същи начин, когато Съветът подготвя своята препоръка за процедурата по освобождаване от отговорност,

                              —

                              преди края на януари 2013 г. по горепосочените точки ще бъде организирана среща между Парламента и Съвета за разглеждане на въпроси, свързани с процедурата по освобождаване от отговорност,

                              —

                              председателството на Съвета следва активно да присъства на представянето на годишния доклад на Сметната палата и разискването на Парламента в пленарна зала относно процедурата по освобождаване от отговорност.

         (1)  ОВ L 64, 12.3.2010 г.

         (2)  ОВ C 332, 14.11.2011 г., стр. 1.

         (3)  ОВ C 326, 10.11.2011 г., стр. 1.

         (4)  ОВ C 332, 14.11.2011 г., стр. 134.

         (5)  ОВ L 286, 17.10.2012 г., стр. 22.

         (6)  ОВ L 248, 16.9.2002 г., стр. 1.

         (7)  Решение, свързано с Процедурния правилник на Съвета, от 22 юли 2002 г. (ОВ L 230, 28.8.2002 г., стр. 7).

         (8)  ОВ C 139, 14.6.2006 г., стр. 1.

         (9)  Европейска инициатива за прозрачност.

         (10)  ОВ L 250, 27.9.2011 г., стр. 25.

         (11)  ОВ L 313, 26.11.2011 г., стр. 13.

         (12)  Писмо № 301653 от 31 януари 2012 г.

         (13)  ОВ L 252, 25.9.2010 г., стр. 24.


title: 2011/592/ЕС: Решение на Европейския парламент от 10 май 2011 година относно освобождаването от отговорност във връзка с изпълнението на бюджета на Европейската фондация за обучение за финансовата 2009 година#Резолюция на Европейския парламент от 10 май 2011 година съдържащa забележките, които са неразделна част от решението относно освобождаването от отговорност във връзка с изпълнението на бюджета на Европейската фондация за обучение за финансовата 2009 година

text:
               27.9.2011

               BG

               Официален вестник на Европейския съюз

               L 250/196

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2011 година
   относно освобождаването от отговорност във връзка с изпълнението на бюджета на Европейската фондация за обучение за финансовата 2009 година
   (2011/592/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската фондация за обучение за финансовата 2009 година,

               —

               като взе предвид доклада на Сметната палата относно годишните отчети на Европейската фондация за обучение за финансовата 2009 година, придружен от отговорите на Фондацията (1),

               —

               като взе предвид препоръката на Съвета от 15 февруари 2011 г. (05892/2011 — C7-0052/2011),

               —

               като взе предвид член 276 от Договора за ЕО и член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение (3), и по-специално член 17 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 от своя правилник и приложение VI към него,

               —

               като взе предвид доклада на комисията по бюджетен контрол и становището на комисията по заетост и социални въпроси (A7-0109/2011),

               1.

               Освобождава от отговорност директора на Европейската фондация за обучение във връзка с изпълнението на бюджета на Фондацията за финансовата 2009 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската фондация за обучение, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 338, 14.12.2010 г., стр. 149.

      (2)  ОВ L 248, 16.9.2002 г., стр. 1.

      (3)  ОВ L 354, 31.12.2008 г., стр. 82.

      (4)  ОВ L 357, 31.12.2002 г., стр. 72.

      РЕЗОЛЮЦИЯ НА ЕВРОПЕЙСКИЯ ПАРЛАМЕНТ
      от 10 май 2011 година
      съдържащa забележките, които са неразделна част от решението относно освобождаването от отговорност във връзка с изпълнението на бюджета на Европейската фондация за обучение за финансовата 2009 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Европейската фондация за обучение за финансовата 2009 година,

                  —

                  като взе предвид доклада на Сметната палата относно годишните отчети на Европейската фондация за обучение за финансовата 2009 година, придружен от отговорите на Фондацията (1),

                  —

                  като взе предвид препоръката на Съвета от 15 февруари 2011 г. (05892/2011 — C7-0052/2011),

                  —

                  като взе предвид член 276 от Договора за ЕО и член 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

                  —

                  като взе предвид Регламент (ЕО) № 1339/2008 на Европейския парламент и на Съвета от 16 декември 2008 г. за създаване на Европейска фондация за обучение (3), и по-специално член 17 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

                  —

                  като взе предвид член 77 от своя правилник и приложение VI към него,

                  —

                  като взе предвид доклада на комисията по бюджетен контрол и становището на комисията по заетост и социални въпроси (A7-0109/2011),

                  А.

                  като има предвид декларацията на Сметната палата, че е получила достатъчна увереност, че годишните отчети за финансовата 2009 година са надеждни и че свързаните с тях операции са законосъобразни и редовни;

                  Б.

                  като има предвид, че на 5 май 2010 г. Парламентът освободи от отговорност директора на Европейската фондация за обучение във връзка с изпълнението на бюджета на Фондацията за финансовата 2008 година (5) и в своята резолюция, придружаваща решението за освобождаване от отговорност, наред с другото:

                              —

                              взе под внимание, че вследствие на преработката през 2008 г. на Регламент (ЕИО) № 1360/90 на Съвета от 7 май 1990 г. за създаване на Европейска фондация за обучение (6) Фондацията получи възможността да развива дейност и в други сектори в сравнение с предходните години,

                              —

                              изрази загриженост относно констатациите на Сметната палата относно липсата на прозрачност при процедурите за подбор на персонал и относно намесата на Европейската служба за борба с измамите (OLAF), която е започнала разследване (OF/2009/0370),

                              —

                              настоятелно призова Фондацията да докладва относно разпределението на своите човешки ресурси; изтъкна в частност, че неподходящото включване на човешките ресурси в контекста на годишното планиране и отчитането на дейността води до риск от неефективност;

                  В.

                  като има предвид, че бюджетът на Фондацията за 2009 г. възлиза на 19 100 000 EUR, което е с 0,5 % по-малко от нейния бюджет за 2008 г.,

                  1.

                  Обръща внимание на потвърждението на Сметната палата, че годишните отчети на Фондацията за бюджет в размер на 19 100 000 EUR съответстват на действителното ѝ финансово състояние към 31 декември 2009 г. и че нейната дейност и паричните потоци за финансовата 2009 година са в съответствие с финансовите правила на Фондацията.

         Изпълнение

                  2.

                  Приветства инициативата на Фондацията да подобри системите за професионално обучение и образование в държавите партньори на Фондацията („Процеса от Торино“) и да разработи обща методология с международни организации и двустранни донори за подобряване на нейната роля.

                  3.

                  Отново призовава Фондацията да представи под формата на таблица, приложена към следващия доклад на Сметната палата, съпоставка между операциите, които са изпълнени през разглежданата година за освобождаване от отговорност, и операциите, които са изпълнени през предходната финансова година, с цел да се даде възможност на органа по освобождаване от отговорност да направи по-добра оценка на резултатите от дейността на Фондацията през две последователни години.

         Сътрудничество с Европейския център за развитие на професионалното обучение (Cedefop)

                  4.

                  Отбелязва, че през ноември 2009 г. споразумението за сътрудничество между Фондацията и Cedefop беше подновено за периода 2010—2013 г.; признава, че всяка година Фондацията и Cedefop изготвят, в контекста на рамката за сътрудничество, съвместна работна програма, която се прилага към работните програми на всяка от агенциите; приветства намерението на Фондацията да докладва по-подробно относно изпълнението на тази съвместна работна програма в бъдещите годишни отчети за дейността.

         Управление на бюджета

                  5.

                  Настоятелно призовава Фондацията да прилага по-строго процедурите по изготвяне на бюджета, за да се избягва значителният брой бюджетни трансфери; призовава също така Фондацията да иска разрешение от управителния съвет, когато се налага да се извърши трансфер; припомня, че такива са изискванията на финансовите правила на Фондацията.

                  6.

                  Припомня също така задължението на Фондацията да представя в обобщен вид график на плащанията, дължими през следващите финансови години в изпълнение на поети през предходни финансови години задължения (чл. 31, параграф 2 от финансовите правила на Фондацията).

                  7.

                  Призовава Фондацията да спазва стриктно разпоредбите на основния регламент, особено когато се касае за трансфер на финансови средства между отделни дялове; все пак счита, че бюджетирането по дейности е трудно в рамките на система, която отделя разходите за персонал и административните разходи от оперативните разходи, и по-специално за агенция, чийто предмет на дейност е предоставянето на анализи на политиките, разпространение и обмен на информация и опит и подкрепа за изграждането на капацитет в страните партньори.

         Човешки ресурси

                  8.

                  Приветства инициативата на Фондацията да предприеме цялостен преглед на своите процедури за подбор на персонал в отговор на констатациите на службата за вътрешен одит и препоръките на Парламента; отбелязва по-специално, че процедурата за подбор на персонал на Фондацията беше преработена, някои стъпки бяха добавени и бяха преразгледани основните помощни инструменти.

         Вътрешен одит

                  9.

                  Приветства инициативата на Фондацията да предоставя на органа по освобождаване от отговорност годишния доклад за вътрешния одит на Фондацията, изготвен от службата за вътрешен одит; счита това като знак за прозрачност и пример за най-добра практика, която трябва да бъде последвана от всички други агенции.

                  10.

                  Потвърждава, че през 2009 г. службата за вътрешен одит извърши одит на градивните елементи на декларацията за достоверност на директора с цел получаване на достатъчна сигурност по отношение на целесъобразността, ефективността и оповестяването в годишния отчет за дейността на различните градивни елементи, които съставляват основата за декларацията за достоверност на директора; отбелязва, че службата за вътрешен одит установи, че недостигът на адекватна информация в подкрепа на забележките на директора в неговата декларация за достоверност може да заблуди читателя; по тази причина призовава директора на Фондацията да изготвя по-подробно тези забележки (наред с другото, като предоставя информация за критериите за класифициране, за потенциалното отрицателно въздействие и/или съществеността, както и за вероятността от отрицателно събитие).

                  11.

                  Признава, че през 2009 г. са изпълнени 11 от общо 15-те препоръки на службата за вътрешен одит; отбелязва също, че през 2009 г. са били направени осем нови препоръки относно декларацията за достоверност на директора, по-доброто описание на системата за вътрешен контрол, подробното описание на управлението на риска, въвеждането на последващи проверки на финансовите операции, придружени от извадка въз основа на риска на поетите задължения и плащанията, и определянето на целеви стойности на корпоративните показатели.

                  12.

                  По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 10 май 2011 г. (7) относно резултатите от дейността, финансовото управление и контрола на агенциите.

         (1)  ОВ C 338, 14.12.2010 г., стр. 149.

         (2)  ОВ L 248, 16.9.2002 г., стр. 1.

         (3)  ОВ L 354, 31.12.2008 г., стр. 82.

         (4)  ОВ L 357, 31.12.2002 г., стр. 72.

         (5)  ОВ L 252, 25.9.2010 г., стр. 182.

         (6)  ОВ L 131, 23.5.1990 г., стр. 1.

         (7)  Приети текстове, P7_TA(2011)0163 (вж. страница 269 от настоящия брой на Официален вестник).